ژول ڕیمێ
ژول ڕیمێ (؛ لەدایکبووی ١٤ی تشرینی یەکەمی ١٨٧٣ – مردووی ١٦ی تشرینی یەکەمی ١٩٥٦) کەسایەتییەکی فەڕەنسی بوو، سەرۆکی سێیەمی یەکێتیی تۆپی پێی جیھان بوو لە نێوان ساڵانی ١٩٢١–١٩٥٤، ھەروەھا سەرۆکی فیدراسیۆنی تۆپی پێی فەڕەنسا بوو. خاوەنی جێبەجێکردنی بیرۆکەی جامی جیھانی فیفایە لە ١٩٣٠دا، پاش ئەوەی بوو بە سەرۆکی فیفا؛ و دواتریش جامی پاڵەوانییەتییەکە تا ساڵی ١٩٧٠ بە ناوی ئەوەوە بوو.

جامی ژول ڕیمێ 
پاش ئەوەی لە ١٩٠٤دا فیفا دامەزرا، بڕیاریدا پاڵەوانییەتییەکی جیھانی ئەنجام بدات بەڵام بەھۆی ئەو بەربەست و دژایەتییانەی لێژنەی ئۆڵۆمپی نێونەتەوەیی بۆی دروست کرا نەتوانرا ئەم بڕیارە جێبەجێ بکرێت، بەڵام جارێکی دیکە لە ١٩٢١دا بیرۆکەی ئەنجامدانی پاڵەوانییەتی جامی جیھانیی فیفا لەلایەن ژول ڕیمێ باس کرایەوە، ھەوڵی زۆریدا بۆ ئەوەی ئەم پاڵەوانییەتییە ئەنجام بدرێت، ئەم ھەوڵانەی زیاتر بوو کاتێک بوو بە سەرۆکی سێیەمی فیفا، دواجار دوای حەوت ساڵ لە کۆبوونەوەیەکی مێژوویدا لە ٢٥ی ئایاری ١٩٢٨ ڕەزامەندی لەسەر ئەنجامدانی ئەم پاڵەوانییەتییە درا لەلایەن فیفاوە.

سەرچاوەکان

بەستەرە دەرەکییەکان 

جامی جیھانیی فیفا
سەرۆکەکانی فیفا
فەڕەنسییە کاتۆلیکەکان
لەدایکبووانی ١٨٧٣
مردووانی ١٩٥٦